
OSAPUOLTEN TIEDOT:

	Työnantajan nimi:
	

	Työntekijän nimi:
	



LOMAUTUKSEN PERUSTE:

☐ Työntekijä lomautetaan määräaikaisesti (TSL 5:2 §:ssä tarkoitettu työn tilapäinen vähentyminen).
[bookmark: _Hlk155611000]☐ Työntekijä lomautetaan toistaiseksi (TSL 7:3 §:ssä tarkoitetut taloudelliset/tuotannolliset syyt).

LOMAUTUKSEN KESTO JA SEN ALKAMISPÄIVÄ:

☐ Työntekijä lomautetaan määräaikaisesti alkaen __________ ja päättyen __________.
☐ Työntekijä lomautetaan toistaiseksi __________ alkaen. Arvioitu kestoaika on __________.

LOMAUTUKSEN TOTEUTTAMISTAPA:

☐ Lomautus toteutetaan kokoaikaisesti.
☐ Lomautus toteutetaan lyhentämällä työntekijän työaikaa niin, että työaika on __________.

LOMAUTUSILMOITUSAIKA:

☐ Työsopimuslain (55/2001) 5 luvun 4 §:n mukainen 7 päivää.
☐ HetaTES 5.2 §:n mukainen 5 päivää (työnantajan äkillinen sairaalaan joutuminen/ kuntoutusjakso).

LISÄTIETOJA:







ILMOITUKSEN PÄIVÄYS JA ALLEKIRJOITUS:

	Työnantajan allekirjoitus ja nimi:
	

	Päiväys:
	



TIEDOKSIANTO:

Edellä oleva ilmoitus on annettu työntekijälle tiedoksi.

	Työntekijän allekirjoitus ja nimi:
	

	Päiväys:
	


LOMAKKEEN TÄYTTÖOHJE
Huom.! lomakkeen jokaisesta kohdasta valitaan vain yksi vaihtoehto!
Tarkemmat lomautusta koskevat edellytykset ja ehdot löytyvä työsopimuslain 5 luvusta sekä henkilökohtaisia avustajia koskevasta työehtosopimuksesta. Tarkista aina voimassa olevat määräykset koskien lomautusta ja lomautusilmoitusaikaa. Lisätietoja saa myös Heta-liiton neuvontapalveluista.
ENNEN LOMAUTUSILMOITUKSEN ANTAMISTA
Työnantajan on esitettävä työntekijälle ennakkoselvitys lomautuksen perusteista sekä sen arvioidusta laajuudesta, toteuttamistavasta, alkamisajankohdasta ja kestosta ennen lomautusilmoituksen antamista. Ennakkoselvitys voidaan antaa myös suullisesti. Lisäksi työntekijälle on varatta tilaisuus tulla kuulluksi annetusta selvityksestä.
Mikäli työntekijä lomautetaan HetaTES 5.2 §:n mukaisella tavalla, työnantajalla ei ole äkillisissä tilanteissa velvollisuutta antaa ennakkoselvitystä tai varata työntekijälle tilaisuutta tulla kuulluksi. Se on kuitenkin suositeltavaa.
OSAPUOLTEN TIEDOT
Kohtaan täytetään työnantajan sekä lomautettavan työntekijän tiedot. Yhdellä ilmoituksella voi lomauttaa vain yhden työntekijän.
Lomautusilmoituksen voi lähtökohtaisesti antaa vain työnantaja itse, elleivät työnantaja ja työntekijä ole etukäteen erikseen sopineet, että lomautusilmoituksen voi antaa joku kolmas osapuoli.
LOMAUTUKSEN PERUSTE
Työsopimuslain mukaan työnantaja voi lomauttaa työntekijän toistaiseksi, kun hänellä on oikeus irtisanomiseen taloudellisella ja tuotannollisella perusteella taikka määräaikaisesti, kun työ tai työn tarjoamisedellytykset ovat tilapäisesti vähentyneet. 
Pääsääntö on, että lomautus tehdään määräajaksi tilanteessa, jossa työ tai työn tarjoamisedellytykset ovat tilapäisesti vähentyneet. Ainoastaan poikkeuksellisissa tilanteissa voidaan tehdä toistaiseksi voimassa oleva lomautus. Hetan työehtosopimuksesta voi lukea tarkemmin siitä, milloin lomautus on mahdollista tehdä toistaiseksi.
Huom. työnantaja saa lomauttaa määräaikaisessa työsuhteessa olevan työntekijän vain, jos tämä tekee työtä vakituisen työntekijän sijaisena ja työnantajalla olisi oikeus lomauttaa vakituinen työntekijä, jos hän olisi työssä. 
LOMAUTUKSEN TOTEUTTAMISTAPA
Lomautus voidaan toteuttaa keskeyttämällä työnteko kokonaan tai lyhentämällä työntekijän lain tai sopimuksen mukaista säännöllistä työaikaa siinä määrin kuin se lomauttamisen perusteen kannalta on välttämätöntä. Henkilökohtaisessa avussa työnantajalla on yleensä tarve lomauttaa työntekijä kokonaan.
LOMAUTUSILMOITUSAIKA
Lomautusilmoitusaika on työsopimuslain mukaan seitsemän (7) päivää. Hetan työehtosopimus mahdollistaa lyhyemmän viiden (5) päivän lomautusilmoitusajan käyttämisen, jos työnantaja joutuu äkillisesti sairaalaan tai äkillisesti alkavalle kuntoutusjaksolle.
LOMAUTUKSEN KESTO JA SEN ALKAMISPÄIVÄ
Jos työntekijä lomautetaan määräaikaisesti, kohtaan merkitään lomautuksen aloitus- ja loppumispäivä. Määräaikaisen lomautuksen arvioitu kesto voi olla enintään 90 päivää.
Jos taas työntekijä lomautetaan toistaiseksi, kohtaan merkitään lomautuksen aloituspäivä sekä arvioitu kestoaika.
Lomautusilmoituksen antamisesta alkaa kulua lomautusilmoitusaika (7 tai 5 päivää). Työnantajalla on lomautusilmoitusajalla velvollisuus tarjota työtä normaalisti, tai ainakin maksaa palkka sovittujen vuorojen mukaisesti.
LISÄTIETOJA
Tarvittaessa kenttään voi kirjoittaa lisätietoa lomautukseen liittyen. Kohdan voi jättää myös tyhjäksi.
ILMOITUKSEN PÄIVÄYS JA ALLEKIRJOITUS
Kohtaan lisätään työnantajan allekirjoitus, nimenselvennys sekä allekirjoituspäivämäärä.
TIEDOKSIANTO
Lomautusilmoitus kannattaa tehdä kahtena kappaleena, joista toinen jää työnantajalle ja toinen työntekijälle. Lomautusilmoitukseen on hyvä pyytää työntekijän kuittaus, että hän on vastaanottanut lomautusilmoituksen.
Työnantajan on ilmoitettava lomauttamisesta työntekijälle henkilökohtaisesti. Jos ilmoitusta ei voida toimittaa henkilökohtaisesti, sen saa toimittaa kirjeitse tai sähköisesti. Tällaisen ilmoituksen katsotaan tulleen vastaanottajan tietoon viimeistään seitsemäntenä päivänä sen jälkeen, kun ilmoitus on lähetetty. Työntekijän ollessa lain tai sopimuksen mukaisella vuosilomalla tai työajan tasaamiseksi annetulla vähintään kahden viikon pituisella vapaalla kirjeitse tai sähköisesti lähetetty ilmoitus katsotaan kuitenkin toimitetuksi aikaisintaan loman tai vapaan päättymistä seuraavana päivänä.










Lomake päivitetty 28.8.2026.

